**Ալվարո Ֆլորես Էստրադա** (անգլ.՝ Álvaro Flórez Estrada, փետրվարի 27, 1766 թվական, Պոլա դե Սոմիեդո, Աստուրիա, Իսպանական կայսրություն - դեկտեմբերի 16, 1853 թվական, Նորենյա, Աստուրիա, Իսպանական կայսրություն), իսպանացի տնտեսագետ, քաղաքական - պետական գործիչ, իրավաբան։ 1808 -1814 թվականների հեղափոխության ժամանակ եղել է 1808-1813 թվականներին ֆրանսիական բռնազավթման դեմ պայքարի առաջնորդներից մեկը, Կադիսի կորտեսի ազատական թևի ղեկավարը, 1820-1823 թվականների հեղափոխության ժամանակ հանդիսանում էր հեղափոխականների ազատական թևի ներկայացուցիչ, 1820 թվականի վերջին միանում է կոմուներոսներին։ Ամերիկայում իսպանական գաղութների անկախության պատերազմի ժամանակ հանդես է եկել իսպանական գաղութների անկախության օգտի։

Կենսագրություն
--------------

Ալվարո Ֆլորես Էստրադան ծնվել է 1766 թվականի փետրվարի 27-ին Իսպանական կայսրության Աստուրիա նահանգի Պոլա դե Սոմիեդո բնակավայրում բավականին կրթված Մարտին դե Լոս Սանտոսի ընտանիքում։ Նրա հայրն ուներ սեփական հարուստ գրադարան, որից օգտվում էր նաև Ալվարո Ֆլորեսը։

Ալվարո Ֆլորես Էստրադան կրթություն է ստացել Օվիեդոյի համալսարանում, որտեղ 1780-1781 թվականներին ուսումնասիրել է իրավունք և փիլիսոփայություն (համալսարանի փաստաթղթերը այրվել են հեղափոխության ժամանակ՝ 1934 թվականին)։

Ալվարո Ֆլորես Էստրադան առաջին անգամ ամուսնացել է Կոնդա դե Տորենայի քույր Խուան Կուեպո դե Լլանոյի հետ, սակայն մեկ տարի անց նրա կինը մահացել է։ Դրանից հետո՝ 1786 թվականին Ալվարո Ֆլորեսը տեղափոխվում է Մադրիդ, որտեղ դառնում է դատավոր։ Որոշ ժամանակ անց նա վերադառնում է Պոլա դե Սոմիեդո։ 1796 թվականին Մ. Գոդոյը նշանակվում է թագավորական գլխավոր գանձապետ։ 1797 թվականի ապրիլի 22-ին Ալվարո Ֆլորեսը ամուսնանում է երկրորդ անգամ։ Նրա կին է դառնում Կաստիլիայի խորհրդի անդամ Բրունո Կորնեոյի և թագուհու սպասուհի Մարիա Լուիզայի դստեր Մարիա Ամալիա Կորնեո Ջարեգուանդոն։ Նրանք ունենում են երկու որդի՝ Ալվարոն ու Կառլոս, և երկու դուստր՝ Ռամոնան ու Մանուելան։ 1801 թվականինՄ. Գոդոյը նրան ազատում է զբաղեցրած պաշտոնից, ինչից հետո նա վերադառնում է Աստուրիա, որտեղ 1802-1808 թվականներին աշխատում է որպես Աստուրիայի խորհրդի անդամ:;

1808 թվականին Ալվարո Ֆլորես Էստրադան նշանակվում է Աստուրիայի գլխավոր դատախազ։ 1812 թվականին հանդիսացել է Անդալուսիայի բանակի համբարակը (ինտենդանտը)։ 1814-1819 և 1823-1836 թվականների հետապնդումների և բռնաճնշումների ժամանակ գտնվել է Անգլիայում։ 1820 թվականին դարձել է կորտեսի պատգամավոր։ Նա եղել է Կադիսում հրատարակվող «El tribuno del pueblo» ընդդիմդիր թերթի խմբագիր։ 1823 թվականի փետրվարի 28-ին նշանակվում է պետական քարտուղար, բայց նույն թվականի ապրիլի 16-ին հեռանում է այդ պաշտոնից։

1839, 1840 և 1843 թվականներին Ալվարո Ֆլորես Էստրադան եղել է Օվիեդոյի օրենսդիր մարմնի պատգամավոր։ 1840 թվականի մարտից զբաղեցրել է Կոնգրեսի նախագահի պաշտոնը, իսկ 1845 թվականի օգոստոսի 22-ին նշանակվել է ցմահ սենատոր։

Ալվարո Ֆլորես Էստրադան նշանակվել է Ֆրանսիայի ինստիտուտի պատվավոր փոխնախագահ, եղել է Բարոյագիտության և քաղաքական գիտությունների ակադեմիայի անդամ։

Ալվարո Ֆլորես Էստրադան մահացել է 1853 թվականի դեկտեմբերի 16-ին Աստուրիայի Նորենյա բնակավայրում։

Հիշատակ
-------

Իսպանիայի բանկի 1946 թվականին շրջանառության մեջ դրված 25 պեսետ արժողությամբ թղթադրամ
Ալվարո Ֆլորես Էստրադան պատկերված է 1946 թվականին Իսպանիայի բանկի կողմից շրջանառութան մեջ դրված 25 պեսետ արժողությամբ թղթադրամի դիմերեսի վրա,:

Ալվարո Ֆլորես Էստրադայի անունը գրված է Աստուրիայի տնտեսագետներին ու ֆինանսիստներին նվիրված հուշարձանի վրա, որը գտնվում է Օվիեդո քաղաքում։

Աշխատություններ
---------------

Ալվարո Ֆլորես Էստրադան հանդիսանում է բազմաթիվ գրքերի հեղինակ, որոնք նա գրել է իսպաներեն լեզվով։ Այդ գրքերից են՝ 

* *Estrada A.F. Constitución para la nación Española, 1810,*(իսպ.)
* *Estrada A.F. Introducción para la historia de la revolución Española, 1810,*(իսպ.)
* *Estrada A.F. Examen imparcial de las disensiones de la América con la España, 1811,*(իսպ.)
* *Estrada A.F. Constitución política de la nación española por lo tocante a la parte military, 1813,*(իսպ.)
* *Estrada A.F. Representación a Fernando VII en defensa de las cortes, 1814,*(իսպ.)
* *Estrada A.F. Reflexiones acerca del mal extraordinario que en el dia aflige a Inglaterra, 1824,*(իսպ.)
* *Estrada A.F. Curso de economía política, 1828,*(իսպ.)
* *Estrada A.F. Elementos de economía política, 1841:*(իսպ.)

Ծանոթագրություններ
------------------

1. 1 2 3  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2
3. ↑  Gran Enciclopèdia Catalana (կատ.) — Grup Enciclopèdia, 1968.
4. ↑  Diccionario biográfico español (իսպ.) — Real Academia de la Historia, 2011.
5. 1 2  Флорес Эстрада / Под ред. Е. М. Жукова. — Советская историческая энциклопедия. — М.: Советская энциклопедия, 1973—1982.
6. ↑  *Blaug M.* Who's who in economics, Third Edition // *Edward Elgar Publishing*. — 1999. — ISBN {{{isbn}}}.
7. 1 2 3 4 5 6  *Jorge Vilches* Álvaro Flórez Estrada // *La Ilustración Liberal Madrid*. Архивировано из первоисточника 1 Մարտի 2016.
8. ↑  Álvaro Flórez Estrada // *Biografías y Vidas : La encyclopedia biografica en linea*.
9. ↑  «Флорес Эстрада, Альваро». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)
10. 1 2  Álvaro Flórez Estrada // *Fundación Álvaro Flórez Estrada*.(չաշխատող հղում)
11. ↑  Flórez Estrada.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալվարո Ֆլորես Էստրադա» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի · Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNE: XX1093418 · BNF: 11967968w · GND: 100457959 · ISNI: 0000000114394168 · LCCN: n85053259 · NLP: a0000002233286 · NTA: 102404240 · NUKAT: n2012052035 · PTBNP: 158455 · SUDOC: 027691691 · VIAF: 22150903 · WorldCat VIAF: 22150903 |

 |

 |